**ANUNŢ- 18.05.2020 (actualizat)**

În vederea prevenirii răspândirii infecţiilor respiratorii cauzate de virusul gripal COVID -19, a asigurării sănătăţii şi securităţii în muncă a judecătorilor, personalului auxiliar de specialitate şi personalului conex şi personalului contractual care îşi desfăşoară activitatea la Judecătoria Sectorului 3 Bucureşti, precum şi în scopul asigurării bunei desfăşurări a activităţii de judecată şi a serviciului de relaţii cu publicul, **după încetarea stării de urgenţă, conducerea administrativ – judiciară a stabilit următoarele reguli în acest sens:**

**Activitatea de judecată la Judecătoria Sectorului 3 Bucureşti se va relua începând din data de 15 mai 2020, iar activitatea de lucru cu publicul la compartimentele auxiliare începând cu data de 18 mai 2020.**

**Accesul persoanelor în instanţă** este permis numai cu purtarea obligatorie a măştii de protecţie, cu termometrizare. Este interzis accesul în instanţă al persoanelor a căror temperatură corporală, măsurată la intrarea în incintă depăşeşte 37,30 C. Atunci când refuză primirea unei persoane în sediul instanţei, comandantul detașamentului de pază înștiințează de îndată președintele instanței, respectiv președintele completului de judecată, după caz, pentru a fi dispuse măsurile administrative sau judiciare necesare. Personalul din cadrul jandarmeriei, aflat la postul de pază acces public, va încheia un proces-verbal în acest sens.

Reprezentanţii mass-media şi persoanele care doresc să participe la o şedinţă de judecată cu caracter public au acces pe baza unei programări prealabile**,** efectuate telefonic sau prin email, cu cel puţin 24 de ore înainte de şedinţa respectivă, la următoarele date de contact: nr. de telefon: 0213132990; 0213132991; 0213132674; 0213132777 interior 7137 sau la adresa de e-mail: [jud-sector3-birp@just.ro](mailto:jud-sector3-birp@just.ro); nr. fax instanţă: 0213132935. Cererile se soluţionează de conducătorul Biroului de informare şi relaţii publice, după consultarea preşedintelui completului de judecată. Cererea nu poate fi respinsă pentru alte considerente decât imposibilitatea respectării distanţei de siguranţă sau o altă situaţie cu risc medical. În cazul admiterii cererii, se procedează la adăugarea reprezentantului mass-media/persoanei interesate pe lista de şedinţă ce se predă jandarmului.

**Accesul pentru şedinţa de judecată** este permis în sediul instanţei şi în sala de judecată cu maximum 15 minute înainte de ora stabilită pentru strigarea cauzei.

**Accesul la compartimentele auxiliare** care desfăşoară activităţi cu publicul este permis la ora stabilită potrivit unei programări prealabile realizate online sau telefonic, cu respectarea regulilor de distanțare socială și doar în măsura în care nu există posibilitatea transmiterii cererilor și/sau obținerii informațiilor/consultării dosarelor sau evidențelor în format electronic. În situații excepționale, justificate, se permite accesul și în afara programărilor anterior menționate, cu respectarea regulilor de acces în instanţă anterior menţionate şi a celor de distanţare socială.

**Prezenţa în instanţă** a persoanelor implicate în dosarele care au termen de judecată sau care sunt programate la compartimentele auxiliare **este permisă strict pe perioada necesară pentru acea activitate, fiind obligate să părăsească sediul imediat după atingerea scopului deplasării.**

**Se recomandă evitarea, pe cât posibil, a depunerii de cereri sau înscrisuri în timpul ședinței de judecată, acestea urmând a fi transmise la dosarul cauzei și părților prin mijloace de comunicare electronică sau prin poştă/curier/fax.**

**Se recomandă părţilor să solicite judecata în lipsă şi să participe la judecată doar în măsura în care este necesar (administrare interogatoriu, audiere martor etc.), părţile care au apărător angajat urmând să se consulte în acest sens şi cu acesta.**

**REGISTRATURĂ**

Toate [**cererile**](http://portal.just.ro/301/SitePages/Modele%20cereri.aspx) şi înscrisurile (cereri de chemare in judecată, întâmpinări, căi de atac, înscrisuri probatorii, cereri eliberare recipise de consemnare a cauțiunii, cereri de eliberare extrase din registrele asociațiilor şi fundaţiilor, cereri de eliberare copii simple din dosare, cereri eliberare certificate de grefă, cereri de legalizare etc.) **se recomandă să fie comunicate instanței de judecată prin servicii poștale/curierat, e-mail, fax., sau să fie depuse în plic sigilat, la cutia de corespondenţă a instanţei aflată la intrarea principală de acces public, în intervalul orar 09.00 – 13.00,** de unde vor fi ridicate zilnic de personalul compartimentului Registratură.

Se recomandă ca cererile şi înscrisurile anterior menţionate **să fie depuse numai în mod excepţional în formă fizică,** la serviciul Registratură, în timpul programului de lucru cu publicul care se va desfăşura în fiecare zi lucrătoare în intervalul orar 09.00-13.00, cu respectarea regulilor de distanţare socială, sens în care se va permite accesul în instanţă în acest scop a maximum 4 persoane concomitent, în ordinea venirii acestora.

În vederea facilitării comunicării la distanţă şi pentru a se putea comunica data programată pentru prezenta la instanţă, solicitanţii vor menționa în cererile formulate un număr de telefon, o adresă de e-mail şi o adresa de corespondență, **pentru a le fi comunicată data programată pentru ridicarea înscrisurilor/actelor/certificatelor solicitate.**

**Cererile de eliberare copii hotărâri judecătoreşti legalizate, respectiv certificate de grefă, se pot înregistra şi prin** [**serviciul e-legalizări**](http://legalizare.tmb.ro/)**.**

Copiile legalizate de pe hotărârile judecătoreşti, certificatele de grefă, extrasele din registrele asociațiilor şi fundaţiilor, copiile simple ale înscrisurilor, precum şi orice alte înscrisuri pe care le eliberează instanţa, **vor fi comunicate solicitanţilor cu precădere prin serviciul poştal şi numai în mod excepţional, în situaţii justificate, personal,** conform programării efectuate anterior prin telefon/online.

**Recipisele de consemnare a cauţiunii vor fi eliberate în baza cererii transmise în modalităţile anterior enumerate. Eliberarea se face personal, la data programată şi comunicată prin telefon/e-mail de către grefierul şef de secţie, civilă sau penală, funcţie de materia dosarului în care a fost formulată cererea.**

**Program Registratură zilnic între orele 9,00-13,00**

Adresa de e-mail: [jud-sect3-reg@just.ro](mailto:jud-sect3-reg@just.ro);

Nr. de telefon: 0213132990; 0213132991; 0213132674; 0213132777 **interior 7127;**

Nr. fax : 0213132935.

**ARHIVE**

La compartimentul **arhivă, activitatea cu publicul se va desfăşura în fiecare zi lucrătoare în intervalul orar 09.00-13.00, pe baza unei programări prealabile realizate online sau telefonic,** cu respectarea regulilor de distanţare socială şi **doar în măsura în care nu există posibilitatea de a consulta dosarele ori evidenţele în format electronic.** În **situații excepționale**, justificate, **se permite accesul și în afara programărilor** anterior menționate,cu respectarea regulilor de acces în instanţă şi a celor de distanţare socială.

**Programările pentru studiul dosarelor, mai puţin ale celor nonpenale scanate, se vor efectua având în vedere respectarea, de regulă, a unui timp maxim acordat fiecărei persoane de 15 minute.**

**Se recomandă fotocopierea înscrisurilor consultate la Serviciul Arhivă prin utilizarea mijloacelor proprii, după aprobarea cererii de grefierul-arhivar coordonator.**

Se va permite **accesul la compartimentul arhivă**, cu respectarea regulilor de distanţare socială, **pentru ridicarea actelor de procedură**, conform înştiinţării primite în acest sens.

**Program Arhiva Civilă zilnic între orele 9,00-13,00**

**Pentru programări vă rugăm să sunaţi** la **nr. de telefon**: 0213132990; 0213132991; 0213132674; 0213132777 **interior 7117** sau să transmiteţi un **e-mail** la adresa jud-sect3-reg@just.ro.

**Pentru alte informaţii legate de dosarele civile, în acelaşi interval orar,**  puteţi apela şi la numerele de **interior 7114, 7110, 7140**.

**Program Arhiva Penală zilnic între orele 9,00-13,00**

**Pentru programări vă rugăm să sunaţi** la **nr. de telefon**: 0213132990; 0213132991; 0213132674; 0213132777 **interior 7112** sau să transmiteţi un **e-mail** la adresa jud-sect3-reg@just.ro.

**BIROUL DE INFORMAȚII ŞI RELAŢII CU PUBLICUL**

**Biroul de informații şi relaţii cu publicul** **va desfaşura activitatea de lucru cu publicul preponderent telefonic şi în scris (e-mail, fax, poştă/curier),** prezenţa personală în acest scop fiind permisă numai în situații excepționale, justificate,cu respectarea regulilor de acces în instanţă şi a celor de distanţare socială.

Relaţiile pot fi solicitate **telefonic** în zilele de luni, marţi, joi şi vineri între orele 8,00-16,00 iar miercuri între orele 8,00-19,00 la **nr. de telefon**: 0213132990; 0213132991; 0213132674; 0213132777 **interior 7137** sau la **adresa de e-mail:** [jud-sector3-birp@just.ro](mailto:jud-sector3-birp@just.ro); **Nr . fax instanţă**: 0213132935.

**PERSOANE JURIDICE**

La **biroul persoane juridice activitatea cu publicul se va desfăşura potrivit programului normal (luni în intervalul orar 08.30-12.30 şi joi în intervalul orar 10.00-12.00),** cu respectarea regulilor de distanţare socială, sens în care se va permite accesul în instanţă pentru acest compartiment a maximum 4 persoane concomitent, în ordinea venirii acestora.

Relaţiile şi programări pentru legalizări de pe hotărârile judecătoreşti, certificatele de grefă, extrasele din registrele asociațiilor şi fundaţiilor, copiile simple ale înscrisurilor, precum şi orice alte înscrisuri pe care le eliberează instanţa pot fi solicitate luni între orele 8,30-12,30 şi joi între orele 10,00-12,00 la **nr. de telefon**: 0213132990; 0213132991; 0213132674; 0213132777 **interior 7124; Nr . fax instanţă:** 0213132935

**EXECUTĂRI PENALE**

La **biroul executări penale** activitatea cu publicul se va desfăşura potrivit programului normal **(marti şi joi în intervalul orar 09.00-13.00),** cu respectarea regulilor de distanţare socială, sens în care se va permite accesul în instanţă pentru acest compartiment a maximum 4 persoane concomitent, în ordinea venirii acestora.

Relaţiile pot fi solicitate marţi şi joi între orele 9,00-13,00 la **adresa de e-mail:** [jud-sector3-expen@just.ro](mailto:jud-sector3-expen@just.ro) sau la **nr. de telefon**: 0213132990; 0213132991; 0213132674; 0213132777 **interior 7172**; **Nr. fax executări penale**:0213132817